open-index/open-wikipedia-markdown huggingface dataset:
Nosné rakety Spojených štátov

Prvou **nosnou raketou Spojených štátov** sa mala stať raketa Vanguard. Avšak po sérii neúspešných štartov ju predbehla raketa Juno I postavená na základe prieskumnej rakety Jupiter-C. 

V Spojených štátoch v 50. rokoch 20. storočia prebiehali tri paralelné vývoje a skúšky rakiet.

## [[Atlas (raketa)|Atlas]]
Pôvodne taktická balistická raketa z ktorej sa vyvinula veľmi úspešná nosná raketa, ktorá sa používa do dnes.
## [[Delta (nosná raketa)|Delta]]
Štandardná ľahšia nosná raketa USA. Vznikla zdokonalením rakety Thor. Je to veľmi úspešná a obľúbená raketa, ktorá sa dodnes používa. Existuje veľa druhov tejto rakety: Delta DM 19, A, B, C, C-1, D, D, E, E-1, G, J, L, M, M-6, N, N-6, 900, 1000, 2000, 3000, 2, 6925, 7925, 3, 4.

## [[Juno I]]
Historická štvorstupňová raketa. Vyniesla na obežnú dráhu prvú americkú družicu Explorer 1.

## [[Redstone]]
Historická raketa, vynášala lode Mercury na suborbitálne lety.

## [[Saturn (nosná raketa)|Saturn]]
Superraketa, používaná v programe Apollo. Mala štyri modifikácie: Saturn I, Saturn II Saturn IB a Saturn V. Prvé dve slúzili na skúšky, tretia vyniesla Američanov na Mesiac.

## [[Scout]]
Štvorstupňová raketa, slúžila na vynášanie ľahších družíc. Dnes sa už nepoužíva.

## [[Thor (raketa)|Thor]]
Prvá spoľahlivejšia raketa USA. Existujú rôzne modifikácie tejto rakety: Thor Able (nosnosť 130 kg), Thor Ablestar (nosnosť 230 kg), Thor Agena (nosnosť 770 kg), Thorad Agena, Thor Burner, Thor Delta (predchodza rakiet Delta). Dnes sa už nepoužíva.

## [[Titan (raketa)|Titan]]
Raketa na vynášanie ťažších nákladov. V šesťdesiatych rokoch slúžila v Programe Gemini. Modifikácie: Titan 2 (Gemini), 3A, 3B, 3C, 3D, 3E Centaur, 34D, 4, 4B, 4e. Dnes sa už nepoužíva.

## [[Vanguard]]
Historická trojstupňová raketa. Málo spoľahlivá, z jedenástich pokusov boli tri úspešné. Spolu z raketou Juno patrila medzi prvé americké rakety.
Premenná hviezda typu RS Canum Venaticorum

**Premenné hviezdy typu RS Canum Venaticorum** sú tesné dvojhviezdy s aktívnou chromosférou, čo má za následok zmeny v ich pozorovanej svietivosti. Perióda zmien je vo všeobecnosti blízka dobe rotácie dvojhviezdy. Zmeny v svietivosti môžu byť tiež spôsobené skutočnosťou, že niektoré z týchto hviezd sú zákrytové dvojhviezdy. Typické zmeny jasnosti predstavujú 0,2 hviezdnej veľkosti.
NP-úplný problém

**NP-úplný problém** je taký problém, ktorý patrí do triedy NP (je vypočítateľný v nedeterministickom polynomiálnom čase) a ľubovoľný iný problém z triedy NP je naň polynomiálne redukovateľný (tzn. je NP-ťažký). NP-úplné problémy v istom zmysle reprezentujú tie najťažšie problémy spomedzi triedy NP. Pokiaľ by niekto našiel deterministický polynomiálny algoritmus pre jeden NP-úplný problém, vďaka existujúcej redukcii by boli všetky problémy z triedy NP riešiteľné v deterministickom polynomiálnom čase (P=NP).

Častou chybou je interpretácia skratky NP v názve NP-úplný ako nepolynomiálny (ang. non-polynomial), t. j., neriešiteľný v deterministickom polynomiálnom čase. Aj keď sa väčšina odborníkov prikláňa k názoru, že neexistuje deterministický polynomiálny algoritmus pre žiadny NP-úplný problém, toto nebolo nikdy dokázané. Tiež treba dodať, že trieda NP obsahuje všetky problémy ktoré sú riešiteľné v deterministickom polynomiálnom čase.

NP-úplné problémy sú tiež charakteristické tým, že správnosť ich riešenia môže byť overená rýchlo (v deterministickom polynomiálnom čase), ale
nie je známa efektívna cesta pre nájdenie riešenia. To znamená, že čas potrebný na riešenie NP-úplného problému rastie asymptoticky rýchlejšie ako polynomiálne (obvykle exponenciálne) vzhľadom na veľkosť zadania (inštancie) problému. Dôsledkom je, že čas potrebný na riešenie aj stredne veľkých inštancií NP-úplných problémov ľahko dosahuje bilióny alebo trilióny rokov pri použití akéhokoľvek množstva dnes dostupného výpočtového výkonu. Aj preto je otázka, či je možné riešiť NP-úplné problémy efektívne jednou z centrálnych otázok počítačovej vedy dneška.

## Príklady NP-úplných problémov
* SATISFIABILITY, teda problém splniteľnosti výrokovej formule v konjunktívnej normálnej forme
* 3-SATISFIABILITY, teda problém splniteľnosti výrokovej formule v konjunktívnej normálnej forme, pričom každá klauzula obsahuje najviac tri literály
* Existencia Hamiltonovskej kružnice
* Úloha, či daný graf možno zafarbiť k farbami
* Kvadratická diofantická rovnica

Kategória:Matematika
Kategória:Informatika
Muhlifain

**Muhlifain** alebo *gama Centauri* (γ Cen / γ Centauri) je hviezda v súhvezdí Kentaur.

## Pozri aj

* Zoznamy hviezd

Kategória:Bayerove objekty
Kategória:Súhvezdie Centaurus
Teleso

**Teleso** môže byť:
*v geometrii: uzavretá a obmedzená oblasť priestoru, pozri teleso (geometria)
*v algebre: okruh, v ktorom nenulové prvky tvoria vzhľadom na druhú operáciu takisto grupu, teleso (algebra)
*vo fyzike: pozri teleso (fyzika)
*skupina ľudí spoločne vykonávajúca nejakú činnosť napr. hudobné teleso
*v astronómii: kozmické teleso
*vo filozofii: pozri teleso (Descartes) a teleso (Leibniz)
Eta Aquilae

**Eta Aquilae** (η Aql/η Aquilae) je premenná hviezda v súhvezdí Orol, najjasnejšia cefeida na oblohe. V obrazci tvorí východné krídlo Orla. 

Leží takmer 8° južne od hviezdy Altair. Svoju jasnosť mení pravidelne od 3,5 (3,6) do 4,4 magnitúdy v perióde 1 týždeň (presnejšie 7,18 dňa). Tieto zmeny možno ľahko pozorovať voľným okom porovnávaním s jasnosťou okolitých hviezd. Jej polomer je 50 – 60-krát väčší ako polomer Slnka a svietivosť 3 000-krát väčšia ako slnečná svietivosť. Je od nás vzdialená 900 svetelných rokov, podľa iných zdrojov až 1 000 svetelných rokov.

## Zdroj
* 

Kategória:Bayerove objekty
Kategória:Súhvezdie Orol
Kategória:Cefeidy
Kategória:Žltobiele nadobry
R Coronae Borealis

**R Coronae Borealis** je žltý nadobor v súhvezdí Severná koruna a prototyp osobitnej skupiny premenných hviezd nazývaných podľa nej. Zmeny jej jasnosti nastávajú preto, že R CrB občas vyvrhne obrovský mrak plynu bohatý na uhlík, ktorý hviezdu dočasne zatieni. Intervaly zmien sú nepravidelné.

## Zdroj
*

Kategória:Súhvezdie Severná koruna
Kategória:Žlté nadobry
Kategória:Nepravidelné premenné hviezdy
Daman a Diú

**Daman a Diú** (iné názvy: **Daman a Díu**, **Damán a Díjú**; po hindsky दमन और दीव, po anglicky *Daman and Diu*) bolo do roku 2020 zväzové teritórium Indie. Dnes je súčasťou zväzového teritória Dádra a Nagar Havelí a Daman a Diú. 
 
Historicky bolo územie tohto zväzového teritória spolu s Goou súčasť portugalskej kolónie Portugalská India. Po obsadení Portugalskej Indie v roku 1961 indickým vojskom boli Daman a Diú od roku 1962 pod vládou tzv. administrátora, vymenúvaného ústrednou indickou federálnou vládou v Dillí (zatiaľ čo Goa sa v roku 1987 stala jedným zo štátov Indie). Hlavným mestom oboch okresov je mesto Daman. Hovoreným jazykom je najmä gudžarátčina (a ako v celej Indii aj angličtina), po portugalsky dnes hovorí iba malá časť obyvateľov (5 – 10 percent).

## Daman
Okres Daman (resp. predtým po portugalsky Damão) leží na južnom cípe federálneho indického štátu Gudžarát na pobreží Arabského mora (Indický oceán). Meno Daman zrejme pochádza z mena rieky, ktorá tu preteká Damanganga (iný názov: Daman Ganga).

Minulosť Damanu je tesne spojená s dejinami okolitých území, najmä s dejinami štátu Gudžarát. Začiatkom 16. storočia prenikajú na západné pobrežie Indie Portugalci a zakladajú kolóniu Portugalská India, ku ktorej Daman patril od roku 1588. 

Daman má rozlohu 72 km². V hospodárstve hrá úlohu iba poľnohospodárstvo a rybolov. Väčšinu obyvateľstva tvoria hindovia, žijú tu tiež aj malé menšiny moslimov a kresťanov. Hovorovým jazykom je gudžarátčina. 

## Diú
thumb|left|Kostol v Diú
Diú patril (rovnako ako Daman) od roku 1535 do roku 1961 k portugalskej kolónií Portugalská India. Okres Diú je ostrov a malé územie na južnom pobreží indického štátu Gudžarát, obe časti sú spolu spojené mostom. Diú má rozlohu 40 km², ostrov sám meria 11 × 3 km. Meno pochádza zo sanskritského výrazu *dvipa* („ostrov“).

Kategória:Štáty a teritóriá v Indii
Eratostenovo sito

**Eratostenovo sito** je jednoduchý algoritmus pre nájdenie všetkých prvočísel menších ako zadaná horná hranica. Algoritmus je pomenovaný po gréckom matematikovi Eratostenovi, ktorý žil v rokoch 276 – 194 pred Kr.

Algoritmus funguje na postupnom „preosievaní“ zoznamu čísel – na začiatku zoznam obsahuje všetky čísla v danom rozsahu (2, 3, 4… zadané maximum). Potom sa opakovane prvé číslo zo zoznamu vyberie, toto číslo je prvočíslom; zo zoznamu sa potom odstránia všetky násobky tohto čísla (to sú zložené čísla). Tak sa pokračuje až dovtedy, kým sa zo zoznamu neodstráni posledné číslo (alebo dovtedy, keď je ako prvočíslo označené číslo vyššie ako odmocnina najvyššieho čísla – v tomto prípade všetky zostávajúce čísla v zozname sú určite prvočísla).

## Príklad

Pre nájdenie prvočísel medzi prvými 20 číslami :

**Krok 1:** Zoznam obsahuje všetky čísla v rozsahu 2–20:
: Zoznam: 2 3 4 5 6 7 8 9 10 11 12 13 14 15 16 17 18 19 20

**Krok 2:** Odoberieme prvé číslo zo zoznamu a označíme ho ako prvočíslo:
: Známe prvočísla: 2
: Zoznam: 3 4 5 6 7 8 9 10 11 12 13 14 15 16 17 18 19 20

**Krok 3:** Odoberieme zo zoznamu všetky násobky práve odobratého prvočísla:
: Známe prvočísla: 2
: Zoznam: 3 5 7 9 11 13 15 17 19

**Krok 4:** Pokračujeme opäť bodom 2, pokiaľ  ostávajú nejaké čísla:
: Známe prvočísla: 2 3
: Zoznam: 5 7 11 13 17 19

: Známe prvočísla: 2 3 5
: Zoznam: 7 11 13 17 19

: 5 je vyšší než √19, takže ostávajú už iba prvočísla.

Výsledný zoznam prvočísel v rozsahu 2–20: 2, 3, 5, 7, 11, 13, 17, 19.

## Príklad (inak)
Ak máme vyhľadať napríklad všetky prvočísla menšie ako prirodzené číslo *n* = 30, napíšeme si (na papier) čísla od 2 do 30 (číslo 1 nie je prvočíslo!), zakrúžkujeme číslo 2 a vyškrtáme všetky jeho násobky. Potom zakrúžkujeme ďalšie najmenšie nevyškrtnutě číslo, čiže 3, a vyškrtáme všetky jeho násobky. To isté spravíme aj s číslami 5 a 7. Zakrúžkované čísla sú prvočísla.

## Externé odkazy
*Interaktívna animácia  (JavaScript)
* Eratostenovo sito

Kategória:Prvočísla
Kategória:Eponymické termíny v matematike
Kategória:Eponymické termíny v informatike
Kategória:Algoritmy
Ribonukleová kyselina

thumb|Chemická štruktúra RNA
**Ribonukleová kyselina** alebo **kyselina ribonukleová** (slovenská skratka **RNA** alebo **RNK**; anglická skratka je *RNA* a pochádza z angl. názvu **''r**ibo**n**ucleic **a**cid'') je nukleová kyselina tvorená jedným vláknom kovalentne naviazaných ribonukleotidov. Je biochemicky odlíšiteľná od DNA vďaka prítomnosti dodatočnej hydroxylovej skupiny pripojenej ku každej pentózovej molekule reťazca a prítomnosti uracilu (U) namiesto tymínu (T). Jednou z hlavných funkcií RNA je okopírovať genetickú informáciu z DNA (transkripcia) a fyzicky ju preniesť na miesto, kde dôjde k jej preloženiu (translácia) na výsledný proteín (priamo túto funkciu plní iba jedna trieda RNA, mediátorová RNA (mRNA).

## Chemická štruktúra
RNA tvoria štyri rozdielne bázy: adenín, guanín, cytozín a uracil. Prvé tri sú totožné s tými, ktoré sa nachádzajú v DNA, ale uracil v RNA nahrádza tymín v jeho komplementárnej funkcii k adenínu. Zdôvodnenie, prečo sa uracil nachádza v RNA môže byť v tom, že je energeticky menej nákladný, a to aj napriek tomu, že ľahko dochádza k jeho degenerácii na cytozín.

### Porovnanie s DNA
RNA má v princípe rovnakú štruktúru ako DNA. Podobným spôsobom je vlákno RNA zložené z nukleotidov. Rozdielom je však prítomnosť hydroxylových skupín, ktoré sú pripojené na druhý uhlík pentózového cyklu (ribóza). DNA má v tejto pozícii iba jeden atóm vodíka (deoxyribóza). Hydroxylová skupina robí RNA menej stabilnou ako DNA.

DNA vytvára dlhú dvojitú špirálu (helix), zloženú z dvoch komplementárnych vlákien. RNA vytvára relatívne kratšie jednovláknové reťazce. V niektorých prípadoch má komplementarita dvoch molekúl RNA aj fyziologickú funkciu (RNAi).

## Vznik
RNA vzniká na jednom z dvoch vlákien DNA v procese, ktorý sa nazýva transkripcia. Prepisovaný reťazec sa nazýva matrica. Aby sa DNA mohla prepísať do RNA, musí byť najprv jej dvojzávitnica rozdelená a vodíkové väzby medzi purínovými a pyrimidínovými bázami prerušené. Na samotnej transkripcii sa podieľa enzým nazývaný RNA-polymeráza. Tá na základe princípu komplementarity pridáva na novovznikajúce vlákno RNA ribonukleotidy, ktoré vzájomne spája fosfodiesterovou väzbou. Reťazec RNA sa postupne predlžuje v smere 5´ → 3´. Pri raste sa RNA postupne oddeľuje od matrice a v mieste oddelenia sa obnovuje dvojvláknová štruktúra DNA. 

## Typy RNA
Typy RNA:
* mediátorová (messengerová) RNA (mRNA) - je matricou pre proteosyntézu
* transferová RNA (tRNA) - pomerne krátka RNA, ktorá prenáša jednotlivé aminokyseliny na miesto tvorby proteínov v ribozómoch
* ribozomálna RNA (rRNA) - je súčasťou ribozómov
* malá RNA:
** malá jadrová RNA (snRNA)
** malá jadierková RNA (snoRNA)
** malá cytoplazmová RNA (scRNA) 
** mikroRNA (miRNA)
** malá interferujúca RNA (siRNA)
* vírusová RNA - nesie genetický materiál RNA vírusu

## Zdroje
V838 Monocerotis

[náhľad|Hviezda V838 Monocerotis ako bola zachytená [Hubblov vesmírny ďalekohľad|HST v januári 2002]]

**V838 Monocerotis** je hviezda v súhvezdí Jednorožec, jedna z najväčších známych hviezd. Objavená bola 6. januára 2002 istým amatérskym astronómom. Dnes je považovaná za jednu z najzaujímavejších premenných hviezd.

Jej presná povaha zatiaľ nie je jasná. Pôvodne sa predpokladalo, že ide o novu. Dnes sa astronómovia nazdávajú, že jej nedávny vývoj ju odklonil z hlavnej postupnosti a stáva sa z nej červený nadobor. Dovtedy sa však predpokladalo, že táto fáza trvá stoky až tisíce rokov, ale v prípade V 838 Monocerotis prebehla za niekoľko mesiacov. Môže tiež ísť o celkom nový druh eruptívnej premennej hviezdy. Hypotézy o príčine jej premennosti sú veľmi rôzne, niektoré naznačujú, že je súčasťou dvojhviezdy. 

Prvé vzplanutie hviezdy bolo pozorované v januári 2002 a zopakovalo sa o niekoľko mesiacov neskôr, pričom jej jasnosť stúpla z 11. – 12. magnitúdy na 6,5 v priebehu jediného dňa. Bolo to približne deväťtisícnásobné zjasnenie. V 838 Monocerotis sa vtedy dočasne stala najjasnejšou hviezdou v Galaxii. Svetelné echá zo vzplanutí presvetlili priezračné obálky vyvrhnutého materiálu a v ich strede sa nachádza žiarivo červená hviezda spektrálneho typu K. Obálky boli vyvrhnuté hviezdou v minulosti, ale až do vzplanutí zostávali neviditeľné. Najväčšia obálka má priemer asi 6 svetelných rokov. Okrem toho odhodila hviezda počas vzplanutí aj časť vlastnej hmoty. V marci 2002 hviezda opäť zjasnela z magnitúdy 9 na 7,5 v priebehu niekoľkých dní. V súčasnosti má hviezda magnitúdu okolo 10 a je od nás vzdialená 20 000 svetelných rokov.

## Galéria

V838 nova.jpg|
V838 Monocerotis expansion.jpg|Zväčšujúca sa obálka hviezdy V838 Monocerotis
V838 Milky Way.jpg|Vzdialenosť od Slnka k jadru Galaxie a V838 Monocerotis


## Referencie



Kategória:Súhvezdie Jednorožec
Kategória:Dvojhviezdy
Kategória:Premenné hviezdy
Kategória:Nadobry
Kategória:Hviezdy typu K
Kategória:Červené nadobry
Progress

**Progress** môže byť:

*kozmická loď, pozri Progress (kozmická loď)
*dodatkové kritérium pre stanovenie poradia, ak sa hrá šachový turnaj švajčiarskym systémom, pozri progress (šach)
*databázový systém
*obec v Amurskej oblasti Ruska, pozri Progress (Amurská oblasť)

## Pozri aj
*Progres
Žlčník

thumb|Žlčník
thumb|Žlčníkové kamene
**Žlčník** alebo **žlčový mechúr** () je dutý orgán podobný vaku hruškovitého tvaru, nachádzajúci sa pod pravým pečeňovým lalokom.  Je súčasťou tráviacej sústavy. Jeho hlavnou funkciou je zhromažďovanie žlče a jej následné vypudenie pri zvýšenej potrebe v procese trávenia.

## Anatómia
Žlčník je umiestnený pod pravým pečeňovým lalokom v mieste pomenovanom ako lôžko žlčníka. Má sivozelenú až sivomodrú farbu, keď v ňom neprebieha žiadny patologický proces. Je približne 8 až 12 centimetrov dlhý, 4 až 5 centimetrov široký a má objem zhruba 50 až 80 mililitrov. Jeho vnútorný povrch je vystlaný žlčovým epitelom. V stene sa nachádzajú hladké svalové vlákna, ktoré umožňujú kontrakciu a následné vypudenie obsahu žlčníka, teda žlče.

## Fyziológia
Slúži na zhromažďovanie a zahusťovanie žlče, ktorá do neho priteká cez žlčovod a odteká žlčovým vývodom do tenkého čreva. Jeho funkciou však nie je len zhromažďovanie, ale aj zahustenie žlče. To prebieha vstrebaním vody a sčasti aj niektorých elektrolytov na 10-násobne koncentrovanú žlč. K uvoľňovaniu žlče zo žlčníka dáva povel hormón cholecystokinín, uvoľňovaný dvanástnikom po príjme potravy do žalúdka. Žlč napomáha predovšetkým pri trávení tukov ich emulgáciou, t. j. neutralizáciou kyslej potravinovej hmoty putujúcej zo žalúdka do ďalších častí tráviacej sústavy – dvanástniku (duodenum). Obsahuje zmes žlčových kyselín, cholesterolu, vybraných pigmentov, bielkovín a minerálnych solí, napr. ióny sodíka alebo draslíka. Žltohnedá farba žlče má svoj pôvod v žlčovom farbive bilirubíne, vznikajúcom predovšetkým rozpadom červených krviniek.

Najdôležitejšou súčasťou žlče sú žlčové kyseliny tvorené z cholesterolu v pečeni. Primárne žlčové kyseliny (kyselina cholová a chenodeoxycholová) sú po vylúčení žlče do čreva premenené na tzv. sekundárne žlčové kyseliny, ktoré sa uplatňujú pri emulgácii primárnych tukov – teda po každom mastnom jedle. Strávenie sýtejších pokrmov si žiada niekoľko gramov týchto kyselín. Pretože ľudské telo ich má k dispozícii iba asi 2 až 4 gramy, je ich potrebné množstvo zaisťovať cirkuláciou medzi črevom a pečeňou. Prevažná časť žlčových kyselín (95%) je totižto v poslednom úseku tenkého čreva, bedrovníka, vstrebávaná naspäť do krvi a transportovaná do pečene, kde sa opäť stáva súčasťou novovytvorenej žlče.

Pečeňové bunky denne vytvoria 0,50,7 l žlče. Pečeňovými žlčovými vývodmi potom putuje sčasti priamo do počiatočnej časti tenkého čreva, dvanástniku (duodenum), sčasti odteká do žlčníka, kde sa ako v rezervoári hromadí a zahusťuje a je k dispozícii na plnenie svojich ďalších funkcií.

## Ochorenia žlčníka
* Žlčníkové kamene - cholecystolitiáza (*cholé*, lat. žlč, *lithos*, lat. kameň)
* Zápal žlčníka - cholecystitída
* Karcinóm žlčníka - nádor

## Pozri aj
* Laparoskopia
* Cholecystektómia

## Iné projekty

Kategória:Tráviaca sústava
Konečník (stavovce)

[framed|right|Schéma tráviacej rúry človeka. 1. [pažerák, 2. žalúdok, 3. dvanástnik, 4. tenké črevo, 5. slepé črevo, 6. červovitý prívesok, 7. hrubé črevo, 8. konečník, 9. análny otvor ]]

**Konečník** (lat. *intestinum rectum* alebo *rectum*) je posledná časť hrubého čreva (resp. pri inej terminológii posledná časť čreva nadväzujúca na hrubé črevo) stavovcov. Ústi buď do kloaky alebo pri cicavcoch do vonkajšieho priestoru.

## Konečník cicavcov (aj človeka)
Konečník je zakončený ritným otvorom (lat. *anus*). Delí sa na vlastný konečník (v hornej časti) a ritný kanál (=análny kanál; v spodnej časti). Zadržuje a zahusťuje sa tu stolica, konečník sa podieľa na defekácii.

## Iné projekty
Aorta

náhľad|Ľudské srdce
**Aorta** () alebo **srdcovnica** je najväčšia cieva človeka ktorá je vystužená hladkým svalstvom vo svojej stene. Vystupuje priamo z ľavej srdcovej komory smerom nahor, zatáča sa v srdcovnicovom oblúku (*arcus aortae*) nadol, pokračuje v hrudníku a brušnej dutine pred chrbticou až do panvovej oblasti, kde sa rozdeľuje (lek. bifurkácia) na dve bedrové cievy (*arteriae illiacae*).

## Iné projekty
Kostra ruky

**Kostra ruky** je súčasťou kostry hornej končatiny a tvoria ju kosti:
* kosti ruky (lat. *ossa manus*)
** zápästné kosti (lat. *ossa carpi*) - mnemotechnická pomôcka - *ScaLuTriPis TraTraCaHam*
*** člnkovitá kosť (lat. *os scaphoideum*, starší názov *os naviculare*)
*** mesiačikovitá kosť (lat. *os lunatum*)
*** trojhranná kosť (lat. *os triquetrum*)
*** hráškovitá kosť (lat. *os pisiforme*)
*** Sedlová kosť (lat. *os trapezium*)
*** Lichobežníkovitá kosť (lat. * os trapezoideum*)
*** hlavičkatá kosť (lat. *os capitatum*)
*** háková kosť (lat. *os hamatum*)
** záprstné kosti (lat. *ossa metacarpi*)
** články prstov (lat. *phalanges digitorum*)

Kategória:Kosti hornej končatiny
Slepé črevo

[framed|right|Schéma tráviacej rúry človeka. 1. [pažerák, 2. žalúdok, 3. dvanástnik, 4. tenké črevo, 5. slepé črevo, 6. červovitý prívesok, 7. hrubé črevo, 8. konečník, 9. análny otvor ]]
[thumb|Perokresba slepého čreva a [apendixu]]

**Slepé črevo** (iné názvy: **cékum, caecum**; ) je vakovitý začiatok hrubého čreva. Hovorovo sa ako *„slepé črevo“* chybne označuje červovitý prívesok slepého čreva ().

Má imunitnú funkciu. 

## Referencie


## Iné projekty

Kategória:Tráviaca sústava
Kostra nohy človeka

[thumb|[Röntgenogram nohy človeka.]]
**Kostra nohy človeka** je súčasťou kostry dolnej končatiny a tvoria ju kosti:
* kosti nohy (lat. *ossa pedis*)
** kosti priehlavkové - tarzálne (lat. *ossa tarsi*)
***pätová kosť (lat. *calcaneus*)
***členková kosť (lat. *talus*)
***člnkovitá kosť (lat. *os naviculare*)
***klinovitá kosť prístredná (lat. *os cuneiforme mediale*)
***klinovitá kosť prostredná (lat. *os cuneiforme intermedium*)
***klinovitá kosť bočná (lat. *os cuneiforme laterale*)
***kockovitá kosť (lat. *os cuboideum*)
** kosti predpriehlavkové - metatarzálne (lat. *ossa metatarsi*)
***kosť predpriehlavková I-V, (lat. *os metatarsale*)
** články prstov (lat. *ossa digitorum pedis* alebo *phalanges digitorum pedis*)

Kategória:Kosti dolnej končatiny
Kostra hrudníka

**Kostra hrudníka** alebo **hrudný kôš** je kostená časť hrudníka. Skladá sa z 12 hrudných stavcov, 12 párov rebier (lat. *costae*) a jednej nepárovej hrudnej kosti (lat. *sternum*). Vytvára „kôš“, ktorý chráni vnútrohrudníkové orgány – pľúca, srdce a veľké cievy.

Kategória:Kosti
Kĺby trupu

**Kĺbne spojenia trupu** zahŕňaju:
*spojenie lebky a chrbtice (lat. *articulatio cranivertebralis*)
**nosič a tylová kosť (lat. *articulatio atlantooccipitalis*)
**nosič a zub čapovca (lat. *articulatio atlantoaxialis mediana*)
**párové kĺby spojujúce nosič a čapovec (lat. *articulationes atlantoaxiales laterales*)
*medzistavcové kĺby (lat. *articulationes intervertebrales*)
*spojenia na hrudníku
**kĺby medzi rebrami a stavcami (lat. *articulationes costovertebrales*)
**kĺby hrudnorebrové (lat. *articulationes sternocostales*)

Kategória:Kĺby
Kĺby hornej končatiny

**Kĺby hornej končatiny** zahŕňajú:
*spojenia pletenca hornej končatiny (lat. *articulationes cinguli membri superioris*)
**kĺb kľúčnej a hrudnej kosti (lat. *articulatio sternoclavicularis*)
**kĺb kľúčnej kosti a lopatky (lat. *articulatio akromioclavicularis*)

*spojenia voľnej hornej končatiny (lat. *articulatio membri superioris liberi*)
**ramenný kĺb (lat. *articulatio humeri*)
**kĺb ramennej a lakťovej kosti (lat. *articulatio humeroulnaris*)
**kĺb ramennej a vretennej kosti (lat. *articulatio humeroradialis*)
**kĺby lakťovej a vretennej kosti (lat. *articulationes radioulnares proximalis et distalis*)

*kĺby ruky (lat. *articulationes manus*) sa skladajú z 29 kostí, z ktorých vzniknú tieto kostné spojenia:
#vretenozápästný kĺb (lat. articulatio radiocarpalis )
#strednozápästný kĺb (lat. articulatio mediocarpalis )
#vzdialenejší vretenolakťový kĺb (lat.articulatio radioulnaris distalis )
#medzizápästné kĺby (lat. articulationes intercarpales )
#zápästnozáprstné kĺby (lat. articulationes carpometacarpales )
#medzizáprstné kĺby (lat.articulationes intermetacarpales )
#záprstnočlánkové kĺby (lat.articulationes metacarpophalangeales )
#medzičlánkové kĺby (lat.articulationes interphalangeales )

Kategória:Kĺby
Kategória:Anatómia hornej končatiny
Kĺby dolnej končatiny

**Kĺby dolnej končatiny** zahŕňajú:
*spojenia pletenca dolnej končatiny (lat. *articulationes cinguli membri inferioris*)
**krížovobedrový kĺb (lat. *articulatio sacroiliaca*)
**lonová spona (lat. *symphysis pubica*) 
*spojenia voľnej dolnej končatiny (lat. *articulationes membri inferioris liberi*)
**bedrový kĺb (lat. *articulatio coxae*)
**kolenný kĺb (lat. *articulatio genus*)
**kĺb medzi píšťalou a ihlicou (lat. *articulatio tibiofibularis*)
*spojenia nohy (lat. articulatio pedis)

Kategória:Kĺby
Kategória:Dolná končatina
Močovod

**Močovod** (, ) je párová svalová trubica vychádzajúca z obličkovej panvičky, dlhá 25 - 30 cm (ľavý močovod býva zväčša o niečo dlhší) s vnútorným priemerom 3 - 7 mm. 

Močovod spája obličkovú panvičku s močovým mechúrom. Na močovode sú 3 zúženiny, ktoré môžu spôsobiť klinické problémy, lebo sa v nich môžu zadržať močové kamienky. Najužšie miesto je pri vstupe močovodov do močového mechúra. *Ureter* má hrubú stenu, zvnútra pokrytú skrkvanou sliznicou s prechodným epitelom na povrchu. Hladká svalovina močovodu peristaltickými pohybmi posúva kvapky moču do močového mechúra i proti tlaku tekutiny pri naplnenom močovom mechúre.

## Iné projekty
Močová rúra

**Močová rúra** (lat. *uretra*, gr. *ourethra*) je trubica, do ktorej vyúsťuje močový mechúr. Zúčastňuje sa na mikcii (močení).

Ženská močová rúra (urethra feminina) má jednoduchý hviezdicovitý prirez, je asi 3 - 5 cm dlhá, prebieha a ústi pred vagínou do vestibulum vaginae, kde je otvor ostium urethae externum, čo je sagitálna štrbina asi 2 - 3 cm dorzálne od klitorisu. Ženská močová rúra zodpovedá hornej časti mužskej močovej rúry. Sliznica tu vytvára záhyby, takže na priereze má hviezdicovitý tvar. ženská močová rúra v dôsledku tvaru a malej dĺžke umožňuje pomerne ľahké a časté vniknutie infekcie do močového mechúra (zápaly sú u žien oveľa častejšie ako u mužov). Ženská močová rúra je i relatívne široká 6 - 8 mm a pri znecitlivení sa jej lumen môže pasívne rozšíriť až na 2 cm.

Mužská močová rúra (urethra masculina), má asi 12 - 25 cm. Po výstupe z dna močového mechúra cez ostium urethrae internum prechádza pod močovým mechúrom cez predstojnicu (postatu) a diaphragma urogenitale. Vstupuje do penisu, kde končí na žaludi otvorom (ostium urethrae externum). Úsek od prostaty je u mužov súčasne pohlavnou vývodnou cestou. Sliznicu močovej rúry muža v hornej časti tvorí prechodný epitel, v dolnej časti viacvrstvový epitel, v koncovej časti - žaludi (fossa navicularis) plochý epitel. 
Mužská močová rúra sa skladá zo štyroch častí. Prvá sa nachádza v stene močového mechúra (lat. *pars intramuralis*), druhá prechádza predstojnicou (lat. *pars prostatica*), tretia prechádza blanovitým predelom medzi lonovou kosťou a konečníkom (lat. *pars membranacea*) a štvrtá, najdlhšia, prechádza toporiacim telesom pohlavného údu (lat. *pars spongiosa*).
Močový mechúr

**Močový mechúr** (lat. *vesica urinaria*) je elastický dutý orgán väčšiny stavovcov, ktorý slúži (prinajmenšom) na uskladnenie moču. Ontogeneticky vzniká ako výbežok kloaky. 

U žiab a korytnačiek slúži aj predovšetkým na uskladnenie vody. Niektoré plazy a vtáky (skoro všetky okrem pštrosa) v dospelosti už močový mechúr nemajú.

## Močový mechúr človeka
Je to dutý svalový orgán v malej panve, ktorý slúži ako rezervoár moču. Jeho veľkosť závisí od pohlavia, individuálenej variability a najmä stupňa naplnenia. Vnútro močového mechúra vystiela skrkvaná sliznica (pri naplnenom mechúre sa vystiera), na povrchu je pokrytá prechodným epitelom.

Hladké svaly močového mechúra prebiehajú rôznym smerom a sú uložené v troch vrstvách: 
* stratum longitudinale internum
* stratum circulare
* stratum longitudinale externum

Pri odstupe močovej rúry je zosilnená vrstva cirkulárnych hladkých svalov - zvierač močového mechúra (musculus sphincter vesicae), ktorá uzatvára močový mechúr a bráni odtoku moču i pri určitom vnútornom tlaku. Zvonku pokrýva moč. mechúr väzivová tunica adventicia. Hornú časť zadnej plochy kryje pobrušnica.

Močovody prestupujú šikmo zhora nadol zadnou stenou močového mechúra. Hladká svalovina tu vytvára akýsi ventilový systém uzatvárania vyústenia močovodov pri naplnení mechúra, ktorý bráni spätnému toku moču do obličkovej panvičky. Z prednej hornej časti močového mechúra sa tiahne po vnútornej ploche brušnej steny smerom k pupku väzivový povrazec ligamentum umbilicale medianum. Je to zaniknutý prvomočovod (urachus), ktorý počas intrauterinného vývinu spájal močový mechúr a alantois.

Močovody privádzajú do močového mechúra po kvapkách. Fyziologická kapacita mechúra je 150 - 300 cm3 . Močový mechúr sa vie posunom sliznice a zmenou napätia hladkých svalových vlákien prispôsobiť rôznemu obsahu moču bez toho tak, aby sa aspoň zvýšil tlak. Napnutie stien močového mechúra vyvoláva vypudzovací reflex, ktorý možno vôľou tlmiť asi do kapacity 700 - 1000 cm3 (maximálne až do 1500 cm3). Prázdny mechúr je uložený v malej panve za lonovými kosťami, plný vystupuje až na 5 cm nad horný okraj symfýzy. 

Močový mechúr sa vyprázdňuje reflexne (mikcia). Je to sprostredkované cez parasympatické centrum vesicospinale v sakrálnej mieche. Keďže toto centrum je podriadené vplyvu vyšších centier, možno vyprázdňovanie močového mechúra ovládať vôľou. Významnú úlohu pritom má zvierač močovej rúry. Pri vyprázdňovaní mechúra významnou mierou napomáha brušný lis. Vôľové vyprázdňovanie močového mechúra sa viaže na pocit potreby močenia, ktorý nastupuje asi do množstva 250 cm3. Vyprázdňovanie však môžu vyvolávať aj iné podnety ako napríklad dráždenie sliznice močového mechúra alebo močovej rúry (močové kamene), zápal, psychické vplyvy (strach, zľaknutie) a podobne.
Zoznam poslancov Trnavského samosprávneho kraja (2001 – 2005)

**Zoznam poslancov Trnavského samosprávneho kraja** zvolených vo volebnom období 2001-2005.

Kategória:Zoznamy poslancov Trnavského samosprávneho kraja
Dom pre obesencov

***Dom pre obesencov*** je koprodukčný film režiséra Emira Kusturicu o živote dnešných Rómov, o strete modernej civilizácie s tradičnou kultúrou svojrázneho etnika. 

Na 42. MFF v Cannes v roku 1989 získal film cenu za réžiu.

Kategória:Juhoslovanské filmové komédie
Kategória:Talianske filmové komédie
Kategória:Filmy z 1988
Kategória:Filmy podľa názvu
Kategória:Britské filmové komédie
Otec na služobnej ceste

***Otec na služobnej ceste*** (angl. *When Father Was Away on Business*, franc. *Papa est en voyage d'affaires*) je film režiséra Emira Kusturicu. 

Príbeh, ktorý sa odohráva v rokoch 1950 – 1952, rozpráva malý chlapec Malik. Jeho otec nie je však na služobnej ceste, ale na práci v bani a neskôr vo vyhnanstve, za svoj výrok proti vtedajšiemu režimu.

Na MFF v Cannes v roku 1985 získal Zlatú palmu. 

## Externé odkazy
* Otec na služobnej ceste na IMDb (EN)

Kategória:Juhoslovanské filmy
Kategória:Filmy z 1985
Kategória:Filmy podľa názvu
Arizonský sen

***Arizonský sen*** je prvý film režiséra Emira Kusturicu, ktorý natočil za hranicami Juhoslávie.

Na MFF v Berlíne v roku 1993 získal zvláštnu cenu poroty Strieborný berlínsky medveď. 

## Dej
Axel spokojne žije v New Yorku a veľa času trávi snívaním s otvorenými očami. Keď sa vráti do rodného mestečka v Arizone na svadbu svojho strýka Lea, jeho život sa od základov zmení. Strýko ho zamestná vo svojej firme predávajúcej cadillaky a tu sa Axel zoznámi so štyridsiatničkou Elaine. Chlapec je touto exaltovanou, vášnivou a nevypočitateľnou ženou očarený – rovnako aj jej nevlastnou dcérou Grace...Emir Kusturica si zachováva svoju charakteristickú magickú estetiku počas celého príbehu, ktorý nasleduje po Axelovi Backmarovi, ktorý sa utiekol z reality do fantastických a snových ríš.

## Externé odkazy
* 
* 

Kategória:Filmy USA
Kategória:Francúzske filmy
Kategória:Filmy podľa názvu
Kategória:Filmy z 1993
Priedušnica

**Priedušnica** alebo **trachea** () je trubica, ktorá je súčasťou dýchacích ciest. Začína sa vo výške 6. krčného stavca a končí vo výške 4. hrudného stavca. Je pokračovaním hrtanu, nadväzuje na prstienkovitú chrupavku hrtana a je uložená pred pažerákom, hneď na začiatku ju obopínajú laloky štítnej žľazy. Je dlhá asi 12 cm a široká 1,5 cm. Vystužená je 15-20 chrupavkami tvaru "C". Vnútro je vystlané riasinkovitým epitelom. Končí rozdvojením (lek. *bifurkácia*) na dve priedušky ().

Kategória:Dýchacia sústava
Popľúcnica

**Popľúcnica** (lat. *pleura visceralis*) a **pohrudnica** (lat. *pleura parietalis*) sú tenké lesklé blany pokrývajúce vnútornú časť hrudnej dutiny a vonkajšiu časť pľúc.

Kategória:Dýchacia sústava
Guy de Maupassant

**Guy de Maupassant** (čítaj *ɡidəmopas̃ɑ*) (* 5. august 1850, Tourville-sur-Arques, Francúzske cisárstvo – † 6. júl 1893, Paríž, Francúzsko) bol francúzsky spisovateľ a otec moderných poviedok.

## Životopis
Narodil sa v kaštieli Miromesnil v Normandii neďaleko Dieppe. Písal poviedky a romány. Jeho tvorba bola charakteristická tým, že písal o chudobe a štýle života. Niektoré z jeho poviedok by sme dnes radili do hororového sci-fi žánru.

Pochádzal z lotrinskej rodiny, ktorá sa usadila v Normandii v polovici 19. storočia. Jeho otec si v roku 1846 zobral za ženu mladú Laure Le Poittevin, ktorá bola vzdelaná v literatúre. Porodila dvoch nemanželských synov, Guya a jeho mladšieho brata Hervého. Keď sa Guy narodil, rodina bola chudobná i keď vážená. Manželstvo rodičov sa neskôr rozpadlo a mladý Maupassant sa od cudzích ľudí dozvedel, že nie je synom matkinho manžela. Meno svojho skutočného otca sa nikdy nedozvedel, no napriek tomu dlhé roky živoril za peniaze údajného otca, ktorého psychicky vydieral a opovrhoval ním. Toto poznačilo celú jeho tvorbu, vo väčšine diel vystupuje nejaká postava, čo nemá otca. Literárne úspechy mu dovolili osamostatniť sa a časom nadobudol taký majetok, že si mohol kúpiť vlastnú jachtu.

Isté obdobie prežil v Paríži. Jeho učiteľom bol Gustave Flaubert, rodinný priateľ, dokonca jeden z „kandidátov“ na otca. Po jeho smrti sa spisovateľ zbavil akéhokoľvek vedenia. Maupassant sa nevedel vyrovnať s dobou a spoločnosťou, v ktorej sa ocitol a tak sa uzatváral do seba. Vyjadrenie pocitov považoval za poníženie. Kritici ho nechápali, kvôli veľkej literárnej plodnosti mal aj veľa neprajníkov a často sa na jeho hlavu sypalo množstvo posmeškov (napr. že „plodí novely ako hruška hrušky“). To, že vytvoril veľa diel sa podpísalo na tom, že kvalita viac ako polovice z nich bola len slabým priemerom. Hoci ho najviac preslávili romány (*[[Život (román)|Život]]*, *[[Mont Oriol]]*, *[[Silné ako smrť]]*, *[[Miláčik]]*, *[[Pierre a Jean]]*, *[[Naše Srdce]]* a nedokončený *[[Anjel Pána (román)|Anjel Pána]]*), práve tento žáner nenávidel. No aby sa uživil, musel písať to, čo sa páčilo publiku. V románoch, ktorých časové obdobie väčšinou nepresahuje týždeň až štrnásť dní, často spojil niekoľko svojich poviedok.

## Samovražda
Jeho psychická nevyrovnanosť sa prejavila na sklonku života. V auguste 1891 napísal priateľovi: „Ak nedopíšem *Anjel Pána* do troch mesiacov, zabijem sa.“ Román však ostal torzom, 31. decembra 1891 sa Maupassant skutočne pokúsil o samovraždu a v januári 1892 ho izolovali v súkromnom sanatóriu, kde žil ešte 18 mesiacov. Jasná myseľ sa mu už nevrátila. Guy de Maupassant je pochovaný Cimetière du Montparnasse v Paríži.

## Iné projekty

Kategória:Francúzski spisovatelia
Kategória:Francúzski spisovatelia románov
Kategória:Spisovatelia poviedok
Kategória:Francúzski básnici
Kategória:Úmrtia na syfilis
Kategória:Pochovaní na cintoríne Montparnasse
Všeobecne platná rovnica

**Všeobecne platná rovnica** alebo **identická rovnica** je rovnica, ktorá je pravdivým výrokom po dosadení ktoréhokoľvek prvku oboru definície, teda má vždy riešenie (napr. x + y = y + x).

Kategória:Rovnice
Čandígarh

**Čandígarh** je malé mesto a územie na severe Indie, má neobvyklé postavenie: je súčasne hlavným mestom dvoch federálnych štátov Harijána a Pandžáb, na ktorých rozhraní leží, je však súčasne aj zväzovým územím Indickej republiky a ako také je riadené ústrednou vládou v Dillí.

Keď v roku 1947 získali India a Pakistan nezávislosť, pripadlo hlavné mesto Pandžábu Láhaur Pakistanu. Pre nový indický federálny štát Pandžáb sa muselo nájsť nové hlavné mesto, voľba padla na vtedajšiu obec Čandígarh. Keď bol v roku 1966 v rámci reorganizácie Pandžábu odtrhnutý nový štát Harijána (s hinduistickou väčšinou obyvateľstva), stal sa Čandígarh, ležiaci na hranici oboch štátov, aj jeho hlavným mestom a zároveň aj zväzovým územím. Územie Čandígarhu nepatrí ani k jednému štátu, ale požíva status zväzového územia.

Územie Čandígarhu sa skladá z mesta Čandígarh, zo štyroch ďalších menších miest a niekoľkých dedín. V tabuľke uvedená rozloha a počet obyvateľov sa vzťahuje na celé územie.

Na plánovaní mesta sa podieľal okrem iných aj známy francúzsky architekt Le Corbusier.

## Referencie

## Iné projekty

Kategória:Štáty a teritóriá v Indii
Podzemie

**Podzemie (Underground)** je koprodukčný film režiséra Emira Kusturicu z roku 1995.

Na 48. MFF v Cannes v roku 1995 získal film veľkú cenu Zlatú palmu.

Kategória:Srbské filmové komédie
Kategória:Nemecké filmové komédie
Kategória:Francúzske filmové komédie
Kategória:Filmy podľa názvu
Kategória:Filmy z 1995
Kategória:Filmy s tematikou druhej svetovej vojny
Chodník cez Dunaj

**Chodník cez Dunaj ** (angl. *A Path Across the Danube*) je slovenský film z obdobia druhej svetovej vojny. 

Príbeh dvoch priateľov Slováka a Čecha, ktorí po obvinení gestapom zo sabotáže sú donútení k úteku cez hranice.

* Architekt: Viliam Gruska
* Návrhy kostýmov: Anna Hroššová
* Strih: Alfréd Benčič
* Vedúci výroby: Viliam Čánky
* Exteriéry: Praha, Budyně, Bodíky, Komárno, Stupava, Šamorín
* Premiéra: 28. august 1989
* Televízna premiéra: 8. január 1990

Kategória:Česko-slovenské filmy
Kategória:Slovenské filmy
Kategória:Filmy podľa názvu
Kategória:Filmy z 1989
Necht

thumb|Nechty na prstoch ruky
**Necht** (lat. *unguis*) je keratínová doštička, ktorá kryje chrbtovú stranu konca prstov na rukách aj nohách. Patrí medzi kožné adnexy.

Miesto, odkiaľ necht vyrastá, sa nazýva nechtové lôžko (lat. *matrix unguis*), ktoré je pokryté zárodkovou vrstvou nechtu (stratum germinativum unguis). Pri koreni nechta sa zo zárodkovej vrstvy tvoria stále nové zrohovatené doštičky, pomocou ktorých necht rastie do dĺžky a hrúbky. 

Na nechte rozoznávame zrohovatené telo nechta (lat. *corpus unguis*), ktorého horná časť koreň nechta (radix unguis) je pokrytá nechtovým valom (lat. *vallum unguis*). Pri koreni nechta je svetlejšia časť nechta – mesiačik (lunula) obsahujúci vzduchové bublinky. Voľný okraj nechta smeruje vzdialene a prerastá koniec prsta. Medzi nechtom a kožou bruška prsta je podnechtie (lat. *hyponychium*). Je silne inervované a citlivé. Nechty chránia končeky prstov, pomáhajú pri práci a ako protiplocha pri tlaku na brušká prstov pôsobia ako pomocné orgány hmatového zmyslu.

Typický necht vyrastie približne milimeter za desať až pätnásť dní. Na dlhých prstoch však rastú o niečo rýchlejšie ako na kratších, podobne ako aj na používanejšej ruke viac ako na menej používanej ruke. Nechty na palcoch na nohách rastú trikrát pomalšie.

Najdlhšie nechty na svete mala Američanka Lee Redmondová, ktorej nechty merali až 7,5 metra (kombinovaná dĺžka, v 2008 až 8,65 m). Táto dáma si nechty neostrihala celých 27 rokov. V roku 2009 o nechty prišla pri autonehode. Súčasnou držiteľkou rekordu je Diana Armstrongová, v roku 2022 jej nechty merali 13,06 metrov.

## Referencie

## Iné projekty
.
Zoznam poslancov Nitrianskeho samosprávneho kraja (2001 – 2005)

**Zoznam poslancov Nitrianskeho samosprávneho kraja** zvolených vo volebnom období 2001-2005.

Kategória:Zoznamy poslancov Nitrianskeho samosprávneho kraja
Kannadčina

thumb|left|300px|Rozšírenie kannadčiny v Indii

**Kannadčina** (ಕನ್ನಡ Kannaḍa) je úradným jazykom v juhoindickom federálnom štáte Karnátaka. Patrí do rodiny drávidských jazykov. 

S približne 45 miliónmi ľudí, pre ktorých je tento jazyk materiským, patrí kannadčina k štyrom veľkým juhoindickým jazykom. Ak k tomu pripočítame ľudí, ktorí ju používajú ako druhý jazyk, dostaneme číslo asi 55 miliónov hovoriacich týmto jazykom. Kannadčina je jedným z 23 oficiálnych jazykov Indie. 

Podobne ako veľa ostatných jazykov rozšírených na indickom subkontinente, prebrala aj kannadčina veľa slov zo sanskritu. Okrem toho moderná slovná zásoba obsahuje značné množstvo prevzatých slov z angličtiny.
thumb|Nápis na dopravnej značke v kannadčine

## Dejiny

Kannadčina, jeden z najstarších drávidských jazykov, má dlhé a bohaté dejiny literatúry. Predpokladá sa, že pred približne 2500 rokmi vznikla ako samostatný jazyk. Prvým písomným dokladom o jej existencií je nápis z polovice 5. storočia.  Z polovice 9. storočia pochádza Kavirajamarga,  rozprava o básnickom umení, ako najstaršia v kannadčine napísaná literárna práca. Obsahuje odkazy na predchádzajúcich básnikov, čo značí, že kannadčina musela byť už dlho predtým vyspelým literárnym jazykom. 

Dejiny kannadského jazyka môžeme rozdeliť zhruba na tri vývojové stupne: starokannadčina (do polovice 13. st.), stredná kannadčina (do 16. st.) a moderná kannadčina,  približne od 16. storočia . 

## Geografické rozšírenie

Hlavnou oblasťou rozšírenia kannadčiny je juhoindický štát Karnátaka, kde je aj úradným jazykom. V hraničných regiónoch štátov Ándrapradéš, Maháraštra a Tamilnádu existujú tiež veľké skupiny ľudí používajúce tento jazyk. Pôvodne bola Kannadčina rozšírená aj v častiach Maháraštry, kde ale bola pozvoľna vytlačená indoeurópskym jazykom maráthčinou. Menšiny hovoriace kannadčinou žijú v USA, v Spojenom kráľovstve a v menšom množstve v Kanade a Austrálii. 

### Nárečia

Dovedna existuje približne 20 rôznych nárečí. V Nilgirskom pohorí Tamilnádu rozšírenú badagčinu niektorí jazykovedci tiež považujú za kannadské nárečie. Ďalší ho považujú za samostatný jazyk.

## Gramatika

Kannadčina má tri gramatické rody (mužský rod, ženský rod, stredný rod), dve čísla  (singulár, plurál) a sedem pádov (nominatív, genitív, datív, akuzatív, lokál, ablatív, vokatív). 
Predložky nie sú, ako pri mnohých indoeurópsky jazykoch, situované vpredu (prepozícia), ale postavené za slovom (postpozícia). 

### Písmo

Kannadčina disponuje, ako mnoho indických jazykov, vlastným písmom, ktoré sa veľmi podobá telugčine.

## Externé odkazy

* Ethnolouge report for Kannada
* Description of the Kannada language
* Dejiny kannadského jazyka a litertúry (anglicky)
* Kannada Learning Center  
* Learn Kannada (with audio)
* Learn Kannada
* Basic sentences in Kannada 
* Indian Language Converter A means to transliterate from romanized English to Unicode Kannada

Kategória:Drávidské jazyky
Nos

náhľad|Nos
**Nos** () je vstupom do dýchacích ciest. Má tvar trojbokého ihlanu. Najvyšším bodom, najbližšie k čelu, je koreň nosa (). Od neho až po špičku nosa () je hrana nazývaná nosný chrbát ().

## Iné projekty

Kategória:Dýchacia sústava
Kára plná bolesti

***Kára plná bolesti*** (angl. *A Cart Full of Pain*) je slovenský film natočený podľa rovnomennej poviedky Jána Pappa.

Príbeh dvoch priateľov žijúcich na okraji spoločnosti, ktorí počas druhej svetovej vojny snívajú o zasľúbenej krajine.

* Architekt: Viliam Ján Gruska
* Návrhy kostýmov: Zdeněk Šánsky
* Strih: Eduard Klenovský
* Vedúci výroby: Alojz Mäsiar
* Exteriéry: Kremnica, Kšinná, Stupava, Lubiná, Lednica, Vaďovce
* Premiéra: 30. október 1985
* Televízna premiéra: 25. august 1986

Kategória:Slovenské filmy
Kategória:Filmy podľa názvu
Kategória:Filmy z 1985
Jan Otčenášek

**Jan Otčenášek** (* 19. november 1924, Praha – † 24. február 1979, Praha) bol český spisovateľ, filmový a seriálový scenárista.

## Životopis
Vyštudoval obchodnú akadémiu, na ktorej maturoval v roku 1943. V roku 1944 začal pracovať v továrni Avia Letňany, kde sa zapojil do ilegálneho odboja. Vysokoškolské štúdium estetiky zanechal, a od roku 1952 pracoval v aparáte Zväzu československých spisovateľov. Spisovateľom z povolania sa stal v roku 1960, neskôr, od roku 1973 pracoval ako dramaturg vo Filmovom štúdiu Barrandov.

## Dielo
### Budovateľská tematika
* *Plným krokem* (1952)
* *Občan Brych* (1955) - úspešný pokus o politický román z februárového prevratu v roku 1948. Témou je osobné rozhodovanie váhajúceho intelektuála, či má prijať alebo odmietnuť pofebruárovú situáciu.
* *Pokušení Katarina* (1984) - nedokončená románová skladba, ktorá rieši rovnakú tému ako Občan Brych, ale na problém nazerá zložitejšie, prekonáva zjednodušené východisko Občana Brycha, kriticky sa vyrovnáva s totalitným režimom.

### Okupácia
* *[[Romeo, Julie a tma]]* (1958) - novela o tragickom príbehu študenta Pavla a židovského dievčaťa Ester v období heydrichiády.
* *Kulhavý Orfeus* (1964) - román, v ktorom Otčenášek poukazuje na snahu mládeže aktívne sa podieľať na odbojovej činnosti, jej odhodlanie nestať bokom v ťažkých časoch okupácie. Tu autor vychádzal z vlastných zážitkov pri totálnom nasadení.

### Milostné
* *Když v ráji pršelo* (1972) - román je vystavaný na citovom vzťahu mladej intelektuálskej dvojici, ktorého pevnosť je preverovaná v primitívnych životných podmienkach na šumavskej samote.
* *Víkend uprostřed týdne* (1975) - milostná divadelná hra
* *Mladík s povolání*, 1968, novela s erotickým podtextom

### Scenáre
* *Občan Brych*, 1955 psychologický román o človeku, ktorý sa nestotožňuje ani so socialistickou revolúciou ani so západnou kultúrou. Postupne sa hlavný hrdina pridá k socializmu.
* *Romeo, Julie a tma*
* *Svatba bez prstýnků podle Kulhavého Orfea*
* *Milenci v roce jedna*
* *V každém pokoji žena
* *Byl jednou jeden dům'' (päťdielny seriál) - spolu s Oldřichom Daňkom

## Externé odkazy
* L. Doležel: K vyjadřování řeči postav v románě J. Otčenáška „Občan Brych“

Kategória:Českí spisovatelia
Kategória:Českí filmoví scenáristi
Kategória:Osobnosti z Prahy
Kategória:Úmrtia na rakovinu pľúc
Tichá radosť

***Tichá radosť*** (angl. *Quiet Happiness*) je slovenský film.

Psychologický príbeh o hľadaní hodnôt v živote tridsaťročnej zdravotnej sestry.

* Architekt: Oľga Maiová, Viera Dekišová
* Návrhy kostýmov: Mona Hafsahl
* Strih: Alfréd Benčič
* Vedúci výroby: Ján Tomašovič
* Exteriéry: Bratislava, Brno, Limbach

Kategória:Česko-slovenské filmy
Kategória:Slovenské filmy
Kategória:Filmy podľa názvu
Kategória:Filmy z 1985
Kategória:Filmy režírované Dušanom Hanákom
Ferdinand von Zeppelin

**Ferdinand von Zeppelin**, celým menom **Ferdinand Adolf Heinrich August Graf von Zeppelin** (* 8. júl 1838, Konstanz, Bádenské veľkovojvodstvo  – † 8. marec 1917, Berlín, Nemecké cisárstvo), bol nemecký generál a konštruktér vystužených vzducholodí.

Narodil sa württemberskému dvornému maršalovi grófovi Friedrichovi von Zeppelin a jeho manželke Amélie Macaire. Vyrastal v Konstanzi pri Bodamskom jazere a na neďalekých majetkoch vo švajčiarskom Girsbergu.

Od roku 1853 študoval vojenskú školu v Ludwigsburgu pri Stuttgarte. Od roku 1863 pôsobil ako pozorovateľ v americkej občianskej vojne, ktorej sa neskôr zúčastnil na strane Severu. Tam aj 19. augusta 1865 vzlietol k svojmu prvému balónovému letu. Od roku 1865 bol pobočníkom württemberského kráľa. Osvedčil sa počas prusko-rakúskej vojny a bol prevelený do Berlína. Vojenskú službu ukončil roku 1891 ako generálporučík. 

Prvú vzducholoď začal stavať v roku 1899 ako 61-ročný.  V roku 1900 vzlietla nad Bodamským jazerom prvá vzducholoď LZ 1 dlhá 128 m, a zotrvala vo vzduchu 18 minút. Nemecká vláda, ktorá v roku 1894 nepodporila Zeppelinov projekt na stavbu vzdušného plavidla, sa po tomto prvom lete ponúkla, že bude spolufinancovať projekt. 

Počas ďalších rokov svoje vzducholode zdokonaľoval, ale po kríze LZ 4 v roku 1907, kedy vzducholoď zničila silná búrka, sa zdalo, že jeho projekty končia. Zachránila ich ale ľudová zbierka, kedy sa na výstavbu novej vzducholode vyzbieralo šesť miliárd mariek. 

Pred prvou svetovou vojnou patrili Zeppelinove podniky k najväčším v Nemecku. Postupne v nich ale strácal vplyv, a stal sa skôr národnou ikonou. Bola po ňom pomenovaná najslávnejšia vzducholoď medzivojnového obdobia LZ 127 Graf Zeppelin.

## Pozri aj
* Vzducholoď
* Vystužená vzducholoď

## Iné projekty

Kategória:Nemeckí vynálezcovia
Kategória:Držitelia Radu Pour le Mérite
Kategória:Osobnosti na nemeckých poštových známkach
Kategória:Osobnosti americkej občianskej vojny
Kategória:Držitelia Radu svätej Anny
Kategória:Rytieri Radu čiernej orlice
Kategória:Nositelia Radu železnej koruny
Kategória:Nositelia Radu svätého Vladimíra